Leo Moggie

Yang Berbahagia Tan Sri Datuk Amar Dr. Leo Moggie Irok (lahir 1 Oktober 1941) ialah seorang ahli politik Malaysia dari negeri Sarawak dan mantan presiden Parti Bansa Dayak Sarawak (PBDS) di Malaysia. PBDS adalah parti serpihan Parti Kebangsaan Sarawak (SNAP) berikutan krisis 1983. Beliau ialah bekas Pengerusi Tenaga Nasional Berhad dari 2004 hingga 2020.

Kehidupan awal
Beliau dilahirkan pada 1 Oktober 1941 di Kanowit, Sarawak. Mendapat pendidikan awal di Sekolah Rendah Tanjung Lobang, Miri dan Sekolah St Joseph Kuching sebelum melanjutkan pelajaran ke Maktab Latihan Perguruan Batu Lintang, Miri.

Seterusnya beliau mendapat kelulusan Sarjana dalam bidang sejarah daripada Universiti Otago pada tahun 1965 dan Sarjana dalam Pengurusan Perniagaan daripada Universiti Pennsylvania.

Kerjaya awal
Beliau pernah berkhidmat sebagai Pembantu Pegawai Daerah dalam perkhidmatan Kerajaan Negeri Sarawak dan kemudiannya dinaikkan pangkat sebagai Pegawai Daerah Kapit. Beliau juga pernah berkhidmat sebagai Penolong Pengurus Besar Perbadanan Kemajuan Borneo Berhad (1973); Pengurus Besar (1974) sebelum meletakkan jawatan untuk terlibat sepenuhnya dalam bidang politik.

Politik
Kerjaya politiknya bermula apabila bertanding dan menang kawasan parlimen Kanowit, negeri Sarawak 1974 hingga 2004. Beliau bertanding atas tiket parti PBDS-Barisan Nasional. Pada tahun 1978, beliau dilantik memegang portfolio Menteri Tenaga, Telekom dan Pos Malaysia. Beliau meneruskan perkhidmatannya sebagai Menteri Kabinet dibawah pimpinan Mahathir Mohamad dan Abdullah Ahmad Badawi.

 Jawatan dalam perkhidmatan 

Menteri Kabinet di Negeri Sarawak (1976-1978)
Menteri Tenaga, Telekom dan Pos (1978-1989)
Menteri Kerja Raya (1989-1995)
Menteri Tenaga, Telekom dan Pos (1995-1998)
Menteri Tenaga , Komunikasi dan Multimedia (1998-2004)

Garis masa sebagai Ahli Parlimen
Garis masa sebagai Ahli Parlimen yang telah berkhidmat selama lebih daripada 30 tahun

Selepas bersara politik
Pengerusi Tenaga Nasional Berhad (TNB) dari April 2004 hingga Mac 2020.Pengerusi TNB, beliau menerima pengiktirafan daripada Persatuan Tenaga Profesional Malaysia (MEPA) atas sumbangan meluas beliau kepada industri utiliti elektrik negara, yang menjangkau lebih empat dekad. Berita Harian (21 November 2018). Dicapai pada 11 April 2019. Kontrak beliau sebagai Pengerusi Bukan Bebas Bukan Eksekutif TNB dilanjutkan selama setahun berkuat kuasa 12 Mac 2019 sehingga 11 Mac 2020.Shahizam Tazali (21 Februari 2019). TNB lanjut perkhidmatan Leo Moggie  Utusan Malaysia. Dicapai pada 28 Mac 2019.TNB extends Leo Moggie contract until March 2020 The Star Online (21 Februari 2019). Dicapai pada 28 Mac 2019.TNB extends Leo Moggie's chairmanship New Straits Times (21 Februari 2019). Dicapai pada 28 Mac 2019.Billy Toh (18 Februari 2019). TNB to extend Leo Moggie’s term The Edge Markets). Dicapai pada 28 Mac 2019.

Pengerusi Lembaga Pengarah untuk Universiti Tenaga Nasional (UNITEN) dan Pro-Canselornya dari tahun 2004 hingga sekarang.
Pengarah Kapar Energy Ventures Sdn Bhd dari tahun 2004 hingga sekarang. 
Profesor Adjung di Fakulti Komunikasi dan Bahasa Moden, Universiti Utara Malaysia sejak Mac 2005 hingga sekarang.
Pengarah Bebas Bukan Eksekutif Kanan di DiGi Telecommunications Sdn Bhd sejak tahun 2005 hingga 2013.
Pengarah Bebas Bukan Eksekutif Asia Plantations Limited sehingga 2014.
Pengarah Bebas Bukan Eksekutif New Straits Times Press sehingga 2008.

 Anugerah dan penghargaan 
 Antarabangsa 
Beliau menerima Doktor Kehormat Undang-undang dari Universiti Otago, New Zealand pada tahun 2000 dan Kehormat Doktor Sains dari Universiti Multimedia, Malaysia pada tahun 2003.

 Malaysia 
  :
 50x50px Panglima Perintah Kesetiaan kepada Mahkota Malaysia (PSM) - Tan Sri (2005)

  :
 50x50px Kesatria Utama Perintah Sultan Ahmad Shah dari Pahang (SSAP) - Dato' Sri (2007)
  :
 50x50px Komander Kesatria Perintah Bintang Kenyalang Sarawak (DA) - Datuk Amar (1999)

 Lihat juga 
 Keputusan Pilihan Raya Umum Malaysia 1978
 Kabinet Malaysia

 Rujukan 

Kategori:Kelahiran 1941
Kategori:Orang hidup
Kategori:Orang dari Sarawak
Kategori:Roman Katolik Malaysia
Kategori:Warga Tenaga Nasional
Kategori:Pengasas parti politik di Malaysia
Kategori:Ahli Dewan Rakyat, Parlimen Malaysia ke-5
Kategori:Ahli Dewan Rakyat, Parlimen Malaysia ke-4
Kategori:Ahli Dewan Rakyat, Parlimen Malaysia ke-6
Kategori:Ahli Dewan Rakyat, Parlimen Malaysia ke-7
Kategori:Ahli Dewan Rakyat, Parlimen Malaysia ke-8
Kategori:Ahli Dewan Rakyat, Parlimen Malaysia ke-9
Kategori:Ahli Dewan Rakyat, Parlimen Malaysia ke-10
Kategori:Menteri Kerja Raya Malaysia
Kategori:Menteri Tenaga, Telekom dan Pos Malaysia
Kategori:Anggota Parti Bansa Dayak Sarawak
Kategori:Bekas anggota Parti Kebangsaan Sarawak
Kategori:Ahli politik Malaysia berketurunan Iban